stanford-oval/wikipedia huggingface dataset:
มหาวิทยาลัยวอชิงตัน

สำหรับความหมายอื่น ดูที่ มหาวิทยาลัยวอชิงตัน เซนต์หลุยส์
| --- | --- |
อนุสาวรีย์ประธานาธิบดีจอร์จ วอชิงตัน
ชื่อเดิม: มหาวิทยาลัยดินแดนวอชิงตัน
ชื่อย่อ: ยูดับ (UW)
คติพจน์: "จงมีแสงสว่าง" (ละติน: Lux sit)
ประเภท: สถาบันอุดมศึกษาในกำกับของรัฐ)
สถาปนา: 4 พฤศจิกายน ค.ศ. 1861 (163 ปี 77 วัน)
งบประมาณ: 8.8 พันล้านดอลลาร์ (ปีการศึกษา 2021)
ผู้ศึกษา: 49,025 คน
ที่ตั้ง: มหาวิทยาลัยวอชิงตัน วิทยาเขตซีแอตเทิล เลขที่ 4000 ถนนที่ 15 ซีแอตเทิล รัฐวอชิงตัน สหรัฐ 98195
วิทยาเขต: มหาวิทยาลัยวอชิงตัน วิทยาเขตบอเทลล์ เลขที่ 18115 ถนนในมหาวิทยาลัย บอเทลล์ รัฐวอชิงตัน สหรัฐ 98011 มหาวิทยาลัยวอชิงตัน วิทยาเขตทาโคมา  เลขที่ 1900 ถนนคอมเมิร์ซ ทาโคมา รัฐวอชิงตัน สหรัฐ 98402 คณะเภสัชศาสตร์ มหาวิทยาลัยวอชิงตัน เลขที่ 1959 ถนนแปซิฟิกตะวันออก ซีแอตเทิล รัฐวอชิงตัน สหรัฐ 98195
มาสคอต: หอสมุด Suzzallo และ Allen
เว็บไซต์: www.washington.edu
มหาวิทยาลัยวอชิงตัน (อังกฤษ: University of Washington) หรือรู้จักในชื่อ ยูดับ (UW)  เป็นมหาวิทยาลัยรัฐในสหรัฐ ตั้งอยู่ที่รัฐวอชิงตัน เป็นมหาวิทยาลัยขนาดใหญ่และเก่าแก่ที่สุดในบริเวณชายฝั่งตะวันตกของประเทศ มหาวิทยาลัยวอชิงตันมี 3 วิทยาเขต โดยวิทยาเขตที่ใหญ่ที่สุดอยู่ที่เมืองซีแอตเทิล และวิทยาเขตอื่นอยู่ที่เมืองทาโคมาและบอเทลล์
มหาวิทยาลัยก่อตั้งเมื่อ 4 พฤศจิกายน ค.ศ. 1861
มหาวิทยาลัยวอชิงตันมีชื่อเสียงอย่างมากในด้านการแพทย์และการพยาบาล และในด้านอื่น ๆ เช่นวิศวกรรมศาสตร์ สถาปัตยกรรมศาสตร์ จากการจัดอันดับคุณภาพของมหาวิทยาลัยในปี ค.ศ. 2019 มหาวิทยาลัยวอชิงตันอยู่ในอันดับที่ 14 ของโลกโดย ARWU อันดับที่ 26 ของโลกในการจัดอันดับของ Times Higher Education และอันดับที่ 28 ของโลกจาก Times World Reputation Rankings ในขณะเดียวกันการจัดอันดับมหาวิทยาลัยโลกของ QS อยู่ในอันดับที่ 68 ของโลก
มหาวิทยาลัยวอชิงตันมีศิษย์เก่าและคณาจารย์ที่มีชื่อเสียงมากมาย รวมถึงผู้ได้รับรางวัลโนเบล และรางวัลพูลิตเซอร์เป็นจำนวนมาก
การรับเข้าศึกษา

|   | 2023 |
| --- | --- |
ผู้สมัคร: 67,483
รับเข้าศึกษา: 26,552
ร้อยละที่รับเข้า: 42.5%
ลงทะเบียน: 7,006
ค่าเฉลี่ย GPA (ถ่วงน้ำหนัก): 3.75
ช่วงคะแนน SAT: 1280–1490
ช่วงคะแนน ACT: 20-34
มหาวิทยาลัยวอชิงตัน ถือว่าเป็นมหาวิทยาลัยที่เลือกนักศึกษาที่ "เก่งที่สุด" ตามข้อมูลจาก ยูเอสนิวส์แอนด์เวิลด์รีพอร์ต  มหาวิทยาลัยได้รับการสมัครจากนักเรียนมากกว่า 60,000 ถึง 70,000 คนเพื่อเข้าศึกษาในปี ค.ศ. 2023 ในปีการศึกษา 2024 UW Seattle ถือเป็นมหาวิทยาลัยที่รับนักศึกษาน้อยที่สุด หากคิดเป็นเปอร์เซ็นต์จากมหาวิทยาลัยทั้งหมดในกลุ่มวอชิงตัน ซึ่งอัตราการรับเข้าศึกต่อของมหาวิทยาลัยวอชิงตัน วิทยาเขตซีแอตเทิลอยู่ที่ 42.5% อันหมายถึง หากนักเรียนที่สมัคร 100 คนจะถูกรับเข้าเรียนราว 43 คน
ศิษย์เก่าและอาจารย์ที่มีชื่อเสียง

รางวัลและเกียรติภูมิ
19 MacArthur Fellows
201 National Academies of Sciences, Engineering, And Medicine
7 รางวัลโนเบล
2 President's Medalists
6 Nation Medal of Science
2 รางวัลพูลิตเซอร์
1 Alpha Chi Sigma Award for Chemical Engineering
103 American Academy of Arts and Sciences
ศิษย์เก่าที่มีชื่อเสียงไปทั่วโลกได้แก่
บรูซ ลี (Bruce Lee) นักแสดงกำลังภายในเชื้อสายเอเชีย
โรเบิร์ต อาร์มสตรองค์ (Robert Armstrong) นักแสดงชายชาวอเมริกัน
แอนนา ฟาริส (Anna Faris) นักแสดงหญิงชาวอเมริกัน
เคนนี จี (Kenny G) นักดนตรีและโปรดิวเซอร์ชาวอเมริกัน
บิล เกตส์ ซีเนียร์ (Bill Gates Sr.) นักการเมืองและผู้ว่าการมณฑลคิงส์ บิดาของบิล เกตส์ผู้ก่อตั้งไมโครซอฟ
พอล อาร์. อับรามสัน (นักรัฐศาสตร์) (Paul R. Abramson) นักรัฐศาสตร์และนักเขียนชาวอเมริกัน
ศิษย์เก่าและอาจารย์ที่มีชื่อเสียง > ชาวไทย

ศาสตราจารย์ ดร.เกษม จันทร์แก้ว
ชาตโยดม หิรัณยัษฐิติ
ดร.ฉมาวงศ์ สุริยจันทร์
ศาสตราจารย์ สง่า สรรพศรี
ศาสตราจารย์กิตติคุณ ดิเรก ลาวัณย์ศิริ
แสนปิติ สิทธิพันธุ์
พื้นที่มหาวิทยาลัย

มหาวิทยาลัยวอชิงตันมีศูนย์กลางบริหารอยู่ที่เมืองซีแอตเทิล รัฐวอชิงตัน และมีวิทยาเขตในภูมิภาคอีก 2 วิทยาเขต
พื้นที่มหาวิทยาลัย > วิทยาเขตซีแอตเทิล

มหาวิทยาลัยวอชิงตัน ก่อตั้งขึ้นในปี ค.ศ. 1861 ประมาณหนึ่งทศวรรษหลังจากการก่อตั้งเมืองซีแอตเทิล เป็นหนึ่งในมหาวิทยาลัยที่เก่าแก่ที่สุดบนชายฝั่งตะวันตกของสหรัฐอเมริกา มหาวิทยาลัยวอชิงตัน ซีแอตเทิล เป็นวิทยาเขตหลักของเครือมหาวิทยาลัยวอชิงตัน ตั้งอยู่ในเมืองซีแอตเทิล ริมชายฝั่ง Union และ Portage Bays พร้อมทิวทัศน์ของเทือกเขาแคสเคด (Cascade Range) ทางทิศตะวันออกและเทือกเขาโอลิมปิก (Mount Olympic) ทางทิศตะวันตก พื้นที่นี้ครอบคลุมพื้นที่ 703 เอเคอร์ (2.84 ตารางกิโลเมตร) ล้อมรอบด้วย N.E. ถนน 45th ทางทิศเหนือ N.E. ถนนแปซิฟิกทางทิศใต้ Montlake Boulevard N.E. ทิศตะวันออก และ 15th Avenue N.E. อยู่ทางทิศตะวันตก
จัตุรัสแดงเป็นหัวใจของวิทยาเขต ล้อมรอบด้วยอาคารสำคัญและงานศิลปะ เช่น หอสมุด Suzzallo, เสาโอเบลิสก์ และรูปปั้นของจอร์จ วอชิงตัน โดยมีฐานะเป็นศูนย์กลางสำหรับนักศึกษาและจัดกิจกรรมอันหลากหลายเป็นประจำทุกปี University Way หรือที่รู้จักกันในชื่อ "The Ave" ตั้งอยู่ใกล้ๆ และเป็นจุดสนใจของชีวิตนักศึกษาในมหาวิทยาลัย
พื้นที่มหาวิทยาลัย > วิทยาเขตทาโคมา

มหาวิทยาลัยวอชิงตัน วิทยาเขตทาโคมา เป็นมหาวิทยาลัยในเครือมหาวิทยาลัยวอชิงตัน วิทยาเขตทาโคมา เปิดการเรียนการสอนครั้งแรก ในปี ค.ศ.1990 
เป็นมหาวิทยาลัยที่มีขนาด 46 เอเคอร์ตั้งอยู่บนเนินเขาทางตอนใต้ของตัวเมือง Tacoma มองเห็นท่าเรือ Tacoma และภูเขาเรเนียร์ (Mount Rainier) มหาวิทยาลัยวอชิงตัน วิทยาเขตทาโคมา ตั้งอยู่ในเขต Union Station อันเก่าแก่ โดยอาคารเรียนได้รับการบูรณะจากอาคารอิฐสมัยเก่าอายุนับศตวรรษซึ่งสร้างขึ้นในช่วงปลายยุควิคตอเรียน มหาวิทยาลัยได้รับรางวัลทางสถาปัตยกรรมดีเด่นจากการเปลี่ยนอาคารเหล่านี้ให้เป็นห้องเรียนสมัยใหม่
ทางด้านตะวันออกของวิทยาเขตตรงข้ามถนน Pacific Ave คือพิพิธภัณฑ์ประวัติศาสตร์รัฐวอชิงตัน พิพิธภัณฑ์ศิลปะแห่งเมืองทาโคมา สถานี Union Station ที่ได้รับการบูรณะใหม่อย่างสวยงาม และพิพิธภัณฑ์เด็กแห่ง Tacoma ทางด้านเหนือของพิพิธภัณฑ์ประวัติศาสตร์แห่งรัฐวอชิงตันคือสะพานกระจก Chihuly สะพานกระจก Chihuly เป็นทางเดินลอยฟ้าหรือสกายวอร์คที่ทอดข้ามรัฐหมายเลข 705 เชื่อมต่อไปยังพิพิธภัณฑ์เครื่องแก้ว
พื้นที่มหาวิทยาลัย > วิทยาเขตบอเทลล์

มหาวิทยาลัยวอชิงตัน วิทยาเขตบอเทลล์ ก่อตั้งขึ้นในปี ค.ศ.1989 หลังการได้รับการอนุมัติจากสภานิติบัญญัติแห่งรัฐวอชิงตัน
มหาวิทยาลัยวอชิงตัน วิทยาเขตบอเทลล์ เป็นที่ตั้งของโครงการฟื้นฟูพื้นที่ชุ่มน้ำที่ใหญ่ที่สุดแห่งหนึ่งบนชายฝั่งตะวันตก ครอบคลุมพื้นที่ 58 เอเคอร์ (23 เฮกแตร์)   ก่อนที่จะมีการฟื้นฟูพื้นที่ชุ่มน้ำ ที่ดินดังกล่าวเคยถูกใช้เป็นทุ่งเลี้ยงสัตว์ ก่อนที่ North Creek นี้จะถูกยืดและจำกัดเพื่อขนส่งไม้จากพื้นที่ด้านบนของลุ่มน้ำไปยังโรงเลื่อยที่ตั้งอยู่รอบๆ ทะเลสาบวอชิงตัน โครงการฟื้นฟูระบบนิเวศที่ซับซ้อนสำหรับพื้นที่ชุ่มน้ำเริ่มขึ้นในปี 1997 พร้อมกับการก่อสร้างวิทยาเขตของมหาวิทยาลัย และพื้นที่ของ Cascadia College เป้าหมายของโครงการนี้คือการฟื้นฟูพื้นที่ภายในลุ่มน้ำในเมืองโดยรอบให้กลายเป็นระบบนิเวศที่ราบลุ่มที่ยั่งยืนและใช้งานได้เต็มรูปแบบ ในการจัดการและรับประกันความยั่งยืนที่กำลังจะเกิดขึ้น เราได้ให้รายละเอียดที่ดีแก่ทฤษฎีที่สำคัญของวิทยาศาสตร์ระบบนิเวศและการฟื้นฟูระบบนิเวศในการออกแบบและการใช้งานไซต์ อุทกวิทยาได้รับการฟื้นฟู คูระบายน้ำและคันกั้นน้ำถูกถมหรือรื้อออก มีการเพิ่มรูปแบบภูมิประเทศเล็กน้อยเพื่อส่งเสริมความหลากหลายด้านสิ่งแวดล้อมและชุมชนพืชหลายแห่ง ระหว่างปี พ.ศ. 2541 ถึง พ.ศ. 2545 มีการปลูกพืชมากกว่า 100,000 ต้น เจ็ดปีหลังจากการปลูกครั้งแรก โครงการฟื้นฟูพื้นที่ชุ่มน้ำบรรลุวัตถุประสงค์ 10 ปี
แหล่งข้อมูลอื่น

เว็บไซต์มหาวิทยาลัยวอชิงตัน
สมาคมนักเรียนไทยในมหาวิทยาลัยวอชิงตัน
| ด ค กสมาคมมหาวิทยาลัยภาคพื้นแปซิฟิก |
| --- | --- |
 ออสเตรเลีย เมลเบิร์น ซิดนีย์ นิวเซาท์เวลส์ ออสเตรเลีย แคนาดา บริติชโคลัมเบีย ชิลี ชิลี จีน เจ้อเจียง ชิงหัว ปักกิ่ง ฟุ่ตัน USTC หนานจิง ฮ่องกง HKUST ฮ่องกง อินโดนีเซีย อินโดนีเซีย ญี่ปุ่น เคโอ เกียวโต โตเกียว โทโฮกุ โอซากะ วาเซดะ มาเลเซีย มาลายา เม็กซิโก เม็กซิโก มอนเตร์เรย์ นิวซีแลนด์ ออกแลนด์ ฟิลิปปินส์ ฟิลิปปินส์ รัสเซีย ตะวันออกไกล สิงคโปร์ สิงคโปร์ เกาหลี เกาหลี โซล ยอนเซ โพฮัง KAIST ไต้หวัน ไต้หวัน ไทย จุฬาลงกรณ์ สหรัฐ Caltech สแตนด์ฟอร์ด แคลิฟอร์เนีย ออริกอน เซาเทิร์นแค วอชิงตัน 
↑  ชื่อภาษาอังกฤษว่า Territorial University Of Washington (1861-1889)
ทีมฟอร์เทรส 2

| ทีมฟอร์เทรส 2 Team Fortress 2 |
| --- | --- |
ตัวละครทั้ง 9 คน และโลโก้ทีมฟอร์เทรส 2
ผู้พัฒนา: วาล์ว คอร์ปอเรชั่น
ผู้จัดจำหน่าย: วาล์ว คอร์ปอเรชั่น
ออกแบบ: จอห์น คุก โรบิน วอล์กเกอร์
แต่งเพลง: ไมก์ มาราสกี
ชุด: ทีมฟอร์เทรส
เอนจิน: ซอร์ส
เครื่องเล่น: ไมโครซอฟท์ วินโดวส์ เอกซ์บอกซ์ 360 เพลย์สเตชัน 3 แมคโอเอส ลินุกซ์
วางจำหน่าย:  10 ตุลาคม พ.ศ. 2550  ไมโครซอฟท์ วินโดวส์, เอกซ์บอกซ์ 360 (ดิออเรนจ์บอกซ์)   NA: 10 ตุลาคม พ.ศ. 2550 EU: 18 ตุลาคม พ.ศ. 2550 AU: 25 ตุลาคม พ.ศ. 2550   เพลย์สเตชัน 3   AU: 22 พฤศจิกายน พ.ศ. 2550 EU: 23 พฤศจิกายน พ.ศ. 2550 NA: 11 ธันวาคม พ.ศ. 2550   แมคโอเอส   ทั่วโลก: 10 มิถุนายน พ.ศ. 2553   ลินุกซ์   ทั่วโลก: 14 กุมภาพันธ์ พ.ศ. 2556  
แนว: วิดีโอเกมยิงมุมมองบุคคลที่หนึ่ง
รูปแบบ: ผู้เล่นคนเดียว, หลายผู้เล่น
ทีมฟอร์เทรส 2 (อังกฤษ: Team Fortress 2, ชื่อย่อ TF2) เป็นเกมแนวเกมยิงมุมมองบุคคลที่หนึ่งและเป็นวิดีโอเกมผู้เล่นหลายคนที่ถูกพัฒนาโดย วาล์ว คอร์ปอเรชั่น ที่โดยตัวเกมได้พัฒนามาจากทีมฟอร์เทรส คลาสสิค ซึ่งพัฒนามาจาก มอดของเกม Quake อีกที
การเล่น

ทีมฟอร์เทรสจะแบ่งผู้เล่นทั้งหมดออกเป็นสองทีม ทีมแดง(RED ย่อมาจาก Reliable Excavation Demolition)กับ ทีมน้ำเงิน(BLU ย่อมาจาก Builders League United) และให้ผู้เล่นทำการเลือกคลาสตัวละครของทีมฟอร์เทรส โดยจะมีให้เลือกทั้งหมด 9 ตัวและเราก็จะได้เล่นเป็นตัวที่เลือก ขณะที่เล่นหากกระสุนหมดหรือเสียเลือด ก็สามารถจะเติมกระสุนหรือเก็บยาตามจุดต่างๆในแผนที่ เราจะได้มากเพียงใดก็ขึ้นกับขนาดของกล่องยาและกล่องกระสุนด้วย ถ้าหากตายจะต้องใช้เวลาเกิดใหม่(แล้วแต่กำหนด) และจะเกิดใหม่ที่เดิม(ยกเว้นบางโหมด เช่น payload ที่จะเปลี่ยนไปเรื่อยๆตามจุดที่ถูกทีมน้ำเงินที่เป็นฝ่ายบุกเข็นรถระเบิดไปยึดไว้ได้) ซึ่งจุดที่เราเกิดจะมีตู้ยาและตู้กระสุนเอาไว้ด้วย ระหว่างเกมจะมีผู้ดูแล หรือ Administrator ผู้ให้เสียงคือ เอเลน แม็คเลน ที่คอยประกาศเมื่อมีเหตุการณ์ต่างๆเกิดขึ้น โดยจะสามารถเล่นกับผู้เล่นหลายคนแบบออนไลน์ใน แคชชวล และเซิร์ฟเวอร์ชุมชน หรือจะเล่นกับบอทคอมพิวเตอร์แบบออฟไลน์ในโหมดฝึกซ้อมก็ได้
การเล่น > คลาสและตัวละคร

ในเกมมีตัวละครอยู่ 9 ตัว ส่วนมากมักจะโดนเรียกแบบทับศัพท์ไปเลย ซึ่งแต่ละตัวก็มีปืนและความสามารถแตกต่างกันไปและโดนแบ่งเป็น 3 ประเภทดังนี้
การเล่น > คลาสและตัวละคร > ประเภทโจมตี

พลสอดแนมหรือสเกาท์ (อังกฤษ: Scout) พากย์โดยนาทาน เว็ทเทอร์เลน (Nathan Vetterlein) เป็นคนที่อายุน้อยที่สุดของทีม เขามาจากบอสตัน รัฐแมสซาชูเซตส์ ประเทศสหรัฐอเมริกา มีชื่อจริงว่า "เจเรมี่" และเขาได้รู้วิธีแก้ปัญหาสำหรับคนอ่อนแออย่างเขา จากรุ่นพี่ทั้ง 7 คน โดยที่เขามักจะแพ้ทางกำลังอยู่เสมอ เขาจึงฝึกวิ่งด้วยตัวของเขาเอง เขาวิ่งไปทุกที่ทั้งวัน จนเขาสามารถวิ่งหนีพวกพี่ๆได้ทันดังนั้นเขาจึงมีบทบาทมากในโหมด ยึดธง, ยึดจุด, และดันรถ
พลทหารหรือโซเจอร์  (อังกฤษ: Soldier) พากย์โดยริก เมย์ (Rick May) เป็นคนที่มาจากตะวันตกของประเทศสหรัฐอเมริกา เขาใช้ชื่อเรียกว่า มิสเตอร์ เจน โด (Mister Jane Doe ที่ไม่ใช่ชื่อจริงของเขา) แม้ว่าเขาอยากต่อสู้ในสงครามโลกครั้งที่ 2 แต่เขาโดนปฏิเสธจากกองทัพเนื่องจากสุขภาพจิตที่ไม่ถึงเกณฑ์ ด้วยความใจถึงของเขา เขาได้ซื้อตั๋วไปยุโรป และลงหลักปักฐานอยู่ที่โปแลนด์ เขาได้ฝึกหาและยิงอาวุธต่างๆด้วยตัวของเขาเอง ก่อนเริ่มดำเนินการไล่ฆ่าพวก นาซี ซึ่งทำให้เขาได้รับเหรียญรางวัลหลายอย่าง มันเป็นรางวัลเขาออกแบบและทำด้วยตัวของเขาเอง การอาละวาดของเขาจบทันทีเมื่อเขาได้ยินว่าสงครามโลกครั้งที่2จบเมื่อปี ค.ศ. 1945
พลวางเพลิงหรือไพโร (อังกฤษ: Pyro) พากย์โดย เดนนิส เบทแมน (Dennis Bateman) ไม่มีใครรู้ว่าเขามาจากที่ไหน แต่มีแค่สองอย่างที่รู้กันอย่างแน่นอนเกี่ยวกับเขาคนลึกลับคนนี้ เขาเป็นคนที่ชอบไฟและเขาไม่ชอบพูด ในความจริงแล้วเขาไม่รู้ด้วยซ้ำว่ากำลังเกิดอะไรขึ้นรอบตัวเขา โดยเขาเห็นโลกทั้งหมดเป็นโลกในจินตนาการและยังไม่รู้ว่านี่คือสงคราม บางความเชื่อก็ว่าเสียงหอบของเขาทำให้ระคายเคืองในบางครั้ง เขาอาจจะพยายามที่จะสื่อสารเหมือนปากที่ถูกบดบังเพราะปอดที่โดนควันไฟทำลายเป็นประจำ เขาเป็นเหมือนมนุษย์แฟรงเกนสไตน์ที่กำลังไหม้ หากว่าเขายังคงเป็นมนุษย์อยู่
การเล่น > คลาสและตัวละคร > ประเภทป้องกัน

พลระเบิดหรือเดโมแมน (อังกฤษ: Demoman) พากย์โดย แกรี่ ชวาร์ตซ์ (Gary Schwartz) มาจาก อุลลาพูล ประเทศสกอตแลนด์ ในสหราชอาณาจักร มีชื่อจริงว่า เทวิช ฟินเนเกน ดีกรูท (Tavish Finnergan DeGroot) เป็นชายร่าเริงที่รู้ทุกอย่างเกี่ยวกับระเบิด เขาเคยมีความคิดที่บ้าบิ่นคือ การฆ่าสัตว์ประหลาดล็อกเนส เดโมแมนมีพ่อแม่บุญธรรม เมื่อหลังจากที่เขาเรียนไวยากรณ์ที่โรงเรียนเด็กกำพร้าที่อยู่ในหุบขาในสกอตแลนด์ที่ใกล้กับอุลลาพูลเมืองที่เขาเติบโตมา เขาได้ฝึกทักษะการทำระเบิดของเขาตั้งแต่เขายังเด็ก ความสามารถของเขาถูกพูดถึงไปทั่วหมู่บ้าน ต่อมาเขาได้ทำงานอยู่ที่ปราสาทของพ่อมดเมอรัสมัส และเผลอไปเปิดคัมภีร์ เนโครโนมิคอนจนทำให้สูญเสียดวงตาข้างซ้ายไป
พลอาวุธหนัก หรือ เฮฟวี่ (อังกฤษ: Heavy) พากย์โดย แกรี่ ชวาร์ตซ์ (Gary Schwartz) มาจากภูเขาดัซฮัซเซอร์ Khabarovsk Krai สหภาพโซเวียต มีชื่อจริงว่า มิชา (Misha) (ย่อมาจาก มิคาลิ (Mikhali)) เป็นคนมีลักษณะคล้ายกับหมีที่กำลังจำศีล เขาจะแสดงตัวเป็นสุภาพบุรุษเหมือนกับหมีกำลังสับอยู่ที่เขาตั้งใจทำ การกระทำที่ง่วงนอนของเขาด้วยความเป็นสุภาพบุรุษเล็กน้อยอาจทำให้โดนฉีกขา เขาพูดซื่อๆและเดินแบบประหยัดพลังงานของเขานั่นทำให้สับสนด้วยการนอนพักอยู่บ่อยๆ เขาไม่โง่และเขาไม่ใช่เพื่อนตัวใหญ่ของคนอื่นและโดยทั่วไปเขาจะสั่งให้คนอื่นเงียบก่อนที่เขาจะทำให้เงียบ
วิศวกร หรือ เอนจิเนียร์ (อังกฤษ: Engineer) คาดว่าพากย์โดย แกรนท์ กู๊ดอีฟ (Grant Goodeve) มาจาก บีเคฟ เท็กซัส ประเทศสหรัฐอเมริกา มีชื่อว่า เดล คอนแน็กเกอร์ (Dell Conagher) เขาเป็นคนที่มีอัธยาศัยดี เป็นคนพูดสุภาพ (ไม่เสมอไป) เป็นคนในเท็กซัสที่ชอบ เบคอน ปืน และ การศึกษาที่สูงกว่าปกติ ความอยากรู้อยากเห็นตามธรรมชาติ สิบปีในการเป็นคนเจาะน้ำมัน ที่แหล่งน้ำมันในทางตะวันตกของเท็กซัส และ 11 ใบจบปริญญาศาสตร์แข็งได้ฝึกเขาให้ออกแบบ สร้าง และซ่อม เครื่องจักรที่หลากหลายได้ แต่สุดท้ายเขาก็มาทำงานใน mann.co เพราะมีความสัมพันธ์กับ mann.co มาตั้งแต่รุ่นปู่ของเขาซึ่งปู่ของเอนจินเนียร์เป็นคนทำให้ Blutarch เป็นอมตะ แม้แต่พ่อของเอนจิเนียร์ก็เป็นเอนจิเนียร์รุ่น Team Fortress Classic ด้วย
การเล่น > คลาสและตัวละคร > ประเภทสนับสนุน

แพทย์สนาม หรือ เมดิค (อังกฤษ: Medic) พากย์โดย โรบิน แอ็ทคิน ดาวเนส (Robin Atkin Downes)  มาจาก ชตุทท์การ์ท Rottenburg am Neckar ประเทศเยอรมนี มีชื่อจริงว่า ดร. ลูดวิค (Dr.Ludwig) ในสิ่งที่เขาขาดคือเรื่องความเห็นอกเห็นใจคนป่วย เขาเคารพเกียรติของมนุษย์ และการฝึกเรื่องยาแบบไหนก็ได้ที่ตรวจสอบได้ หมอคนนี้เหนือกว่าการทำให้ขึ้นด้วยเข็มอันใหญ่ และ ความกระตือรือร้น เพื่อจมดิ่งเข้าไปในเนื้อหนัง ได้โตขึ้นที่ ชตุทท์การ์ท ในตอนที่ประเทศเยอรมันในตอนที่ยุคที่คำสาบานฮิปพอคราทีสเริ่มหมดความเชื่อถือกลายเป็นเรื่องไม่จำเป็น เขาคำนึงถึงการรักษาโดยที่ตามปกติไม่ได้เจตนาถึงผลข้างเคียงด้วยความพึงพอใจเรื่องความอยากจับผิดของเขา
พลซุ่มยิงหรือสไนเปอร์ (อังกฤษ: Sniper) พากย์โดย จอห์น แพ็ททริก โรวลีย์ (John Patrick Lowrie) มาจาก นิวซีแลนด์ เขาเติบโตมาในชนบทอันห่างไกลในประเทศ ออสเตรเลีย มีชื่อจริงว่า "มิสเตอร์ มันดี หรือ มัน-ดี หรือ มิสเตอร์ มัน-ดี มันดี(งงล่ะสิ)(Mr.Mundy , Mun-Dee , Mr.Mun-Dee Mundy) เป็นทารกของมนุษย์ที่อาศัยอยู่ในโดมใต้มหาสมุทร นิวซีแลนด์ พ่อของเขาได้เสนอแนวทางแก่นายก ว่าให้สร้างจรวดอพยพป้องกันเหตุร้าย แต่ไม่สำเร็จ เขาจึงสร้างจรวดขึ้นมาเพื่อจะหนีไปคนเดียว แต่ภรรยาของเขาพยายามที่จะแย่งขึ้นไป ทั้งคู่จึงทะเลาะกัน โดยไม่สนสไนเปอร์ที่เป็นทารกที่กำลังขึ้นไปบนจรวด ทำให้จรวดถูกปล่อยตัวไปแต่เพราะจรวดยังไม่สมบูรณ์จึงตกไปที่ประเทศออสเตรเลีย บ้านของตระกูล"มันดี" จึงถูกรับเลี้ยงดูเป็นต้นมา(คาดว่าล้อเลียนมาจากSuperman) อย่างไรก็ตาม จรวดที่ถูกปล่อยออกไปได้ชนกับเพดานโดมใต้น้ำ ทำให้ทุกคนในนั้นยกเว้นพ่อและแม่เสียชีวิตทั้งหมด ต่อมาสไนเปอร์ได้มีความสนใจในอาชีพนักฆ่า และสมัครเข้ากลุ่มทีมฟอเทรส ซึ่งพ่อของเขาไม่ยอมรับและคิดว่าเป็นพวกโรคจิต
สายลับหรือสปาย (อังกฤษ: Spy) มาจาก ฝรั่งเศส เป็นสายลับฝีมือดีและมีข่าวลือว่าเขาอาจจะเป็นพ่อของ Scout สปายมีความสามารถพิเศษจากนาฬิกาล่องหนได้ของเขา ทำให้เขาเป็นนักฆ่าที่จะโผล่มาจากด้านหลังของคุณได้อย่างเงียบเชียบ นอกจากนี้เขายังมี Disguise Kit ที่สามารถทำให้เขาแปลงเป็นหนึ่งในทหารรับจ้างฝั่งศัตรูคนใดก็ได้ และยังมี Sapper ที่ใช้ก่อกวนและทำลายสิ่งก่อสร้างของเอนจิเนียร์ได้อีกด้วย ถือเป็นอีกตัวละครที่รับมือได้ยากที่สุด นอกจากนี้ยังมีตัวละครอื่นๆในจักรวาลเกมอีกด้วย
การเล่น > คลาสและตัวละคร > ตัวละครเสริม

เรดมอนด์ แมนน์ (อังกฤษ:Redmond Mann) เป็นหนึ่งในบุตรชายสามคนของ เซฟีเนีย แมนน์ (อังกฤษ:Zepheniah Mann) และภรรยาของเขา เบตต์ (อังกฤษ:Bette) ซึ่งเสียชีวิตจากการคลอดบุตรทั้งสาม เมื่อเซฟีเนียเสียชีวิต เขาไม่ทิ้งอะไรเลยให้บุตรชาย ยกเว้นที่ดินที่พวกเขาโน้มน้าวให้พ่อซื้อในนิวเม็กซิโก เขาต่อสู้กับ บลูทาร์ช แมนน์ (อังกฤษ:Blutarch Mann) น้องชายฝาแฝดของเขาเพื่อแย่งชิงมรดกที่ดินชินนี้ และจ้างทหารรับจ้างเก้าคนเพื่อต่อสู้แทนที่พวกเขาเมื่อพวกเขาแก่เกินไป ตัวเรดมอนด์มีชีวิตอยู่ได้อย่างยาวนานได้จากการใช้เครื่องยื้อชีวิตโดยมีเชื้อเพลิงเป็นออสเตรเลียมอันมีค่า
บลูทาร์ช แมนน์ (อังกฤษ:Blutarch Mann) เป็นหนึ่งในบุตรชายสามคนของ เซฟีเนีย แมนน์ (อังกฤษ:Zepheniah Mann) และภรรยาของเขา เบตต์ (อังกฤษ:Bette) ซึ่งเสียชีวิตจากการคลอดบุตรทั้งสาม เมื่อเซฟีเนียเสียชีวิต เขาไม่ทิ้งอะไรเลยให้บุตรชาย ยกเว้นที่ดินที่พวกเขาโน้มน้าวให้พ่อซื้อในนิวเม็กซิโก เขาต่อสู้กับ บลูทาร์ช แมนน์ (อังกฤษ:Redmond Mann) พี่ชายฝาแฝดของเขาเพื่อแย่งชิงมรดกที่ดินชินนี้ และจ้างทหารรับจ้างเก้าคนเพื่อต่อสู้แทนที่พวกเขาเมื่อพวกเขาแก่เกินไป ตัวบลูทาร์ชมีชีวิตอยู่ได้อย่างยาวนานได้จากการใช้เครื่องยื้อชีวิตโดยมีเชื้อเพลิงเป็นออสเตรเลียมอันมีค่า
เกรย์ แมนน์ (อังกฤษ: Grey Mann) เป็นหนึ่งในบุตรชายสามคนของ เซฟีเนีย แมนน์ (อังกฤษ:Zepheniah Mann) และภรรยาของเขา เบตต์ (อังกฤษ:Bette) ซึ่งเสียชีวิตจากการคลอดบุตรทั้งสาม เขาเป็นคนที่ฉลาดที่สุดเนื่องจากพัฒนาสติปัญญาตั้งแต่ยังอยู่ในครรภ์ อย่างไรก็ตาม เกรย์ ถูกนกอินทรีลักพาตัวไปเลี้ยงตั้งแต่ยังเล็ก หลังจากที่รอดออกมาได้ก็ได้ก่อตั้ง Grey Gravel Company หลังจากนั้นเกรย์ก็ได้กลับมาสังหารสองพี่น้องและยึดบริษัทแมนน์ คอ. จาก แซกซ์ตัน (Saxton) พร้อมไล่ทหารรับจ้างทั้งหมดออก และยังส่งกองทัพหุ่นยนต์ออกไปหาแร่ออสเตรเลียมอีกด้วย เป็นที่มาของเหตุการณ์ Mann vs Machine ซึ่งเหล่าทหารรับจ้างต้องมาประจันหน้ากับกองทัพจักรกลนั่นเอง
แซกซ์ตัน เฮล (อังกฤษ: Saxton Hale) ชาวออสเตรเลียสุดแกร่ง เจ้าของบริษัท แมนน์ โค. ที่ค่อยจัดจำหน่ายอาวุธให้แก่ทีมแดงและทีมฟ้า เขายังเคยเปิดสวนเยติ(Yeti Park) ก่อนที่จะเปลี่ยนเป็นสวนทหารรับจ้าง(Mercenaries Park) เพราะไล่ต่อยเยติจนสูญพันธ์
แหล่งข้อมูลอื่น

เว็บไซต์ทางการ
ทีมฟอร์เทรส 2 บนสตีม
กลุบอัตเลติโกเปญญาโรล

กลุบอัตเลติโกเปญญาโรล (สเปน: Club Atlético Peñarol) หรือที่เรียกสั้น ๆ ว่า เปญญาโรล เป็นสโมสรกีฬาในประเทศอุรุกวัย ก่อตั้งขึ้นในปี ค.ศ. 1891 สโมสรตั้งอยู่ในกรุงมอนเตวิเดโอ ปัจจุบันเล่นอยู่ในลีกสูงสุดของอุรุกวัย
เปญญาโรลมีสโมสรคู่ปรับคือ นาซิโอนัล
| ด ค กปริเมราดิบิซิออนเดอูรูกวย |
| --- | --- |
สโมสรในฤดูกาล 2020:  Boston River  Cerro  Cerro Largo  Danubio  Defensor Sporting  Deportivo Maldonado  Fénix  Liverpool  Montevideo Wanderers  นาซิโอนัล  เปญญาโรล  Plaza Colonia  Progreso  Rentistas  River Plate  Torque 
| ด ค กแชมเปียนฟุตบอลชิงแชมป์สโมสรยุโรปและอเมริกาใต้ |
| --- | --- |
แชมป์ 3 สมัย:  เรอัลมาดริด (1960, 1998, 2002) •  เอซี มิลาน (1969, 1989, 1990) •  เปญญาโรล (1961, 1966, 1982) •  โบกายูนิออร์ส (1977, 2000, 2003) •  นาซิโอนัล (1971, 1980, 1988)
แชมป์ 2 สมัย:  อินเดเปนดิเอนเต (1973, 1984) •  ยูเวนตุส (1985, 1996) •  ซังตุส (1962, 1963) •  อินเตอร์มิลาน (1964, 1965) •  เซาเปาลู (1992, 1993) •  อายักซ์ (1972, 1995) •  ไบเอิร์นมิวนิก (1976, 2001) •  โปร์ตู (1987, 2004)
แชมป์สมัยเดียว:  แมนเชสเตอร์ยูไนเต็ด (1999)  •  โบรุสซีอาดอร์ทมุนท์ (1997) •  ริเบร์เปลต (1986) •  เอสตูเดียนเตส (1968) •  ราซิน (1967) •  ไฟเยอโนร์ด (1970) •  อัตเลติโกเดมาดริด (1974) •  ฟลาเม็งกู (1981) •  เรดสตาร์ เบลเกรด (1991) •  เบเลซ ซาร์สฟิลด์ (1994) •  โอลิมเปีย (1979) •  เกรมียู (1983)
| ด ค กแชมเปียนโกปาลิเบร์ตาโดเรส |
| --- | --- | --- |
| แชมป์ 7 สมัย |  อินเดเปนดิเอนเต (1964, 1965, 1972, 1973, 1974, 1975, 1984) |  |
| แชมป์ 6 สมัย |  โบกายูนิออร์ส (1977, 1978, 2000, 2001, 2003, 2007) |  |
| แชมป์ 5 สมัย |  เปญญาโรล (1960, 1961, 1966, 1982, 1987) |  |
| แชมป์ 4 สมัย |  ริเบร์เปลต (1986, 1996, 2015, 2018) •  เอสตูเดียนเตส (1968, 1969, 1970, 2009) |  |
| แชมป์ 3 สมัย |  เซาเปาลู (1992, 1993, 2005) •  นาซิโอนัล (1971, 1980, 1988) •  ซังตุส (1962, 1963, 2011) •  Grêmio (1983, 1995, 2017) •  Olimpia (1979, 1990, 2002) |  |
| แชมป์ 2 สมัย |  อิงเตร์นาซีโยนัล (2006, 2010) •  ฟลาเม็งกู (1981, 2019) •  Cruzeiro (1976, 1997) •  Atlético Nacional (1989, 2016) |  |
| แชมป์สมัยเดียว |  คอรินเทียนส์ (2012) •  ปัลเมย์รัส (1999) •  ราซิน (1967) •  ซานโลเรนโซ (2014) •  Vasco da Gama (1998) •  Colo-Colo (1991) •  Argentinos Juniors (1985) •  Vélez Sársfield (1994) •  Once Caldas (2004) •  LDU Quito (2008) •  Atlético Mineiro (2013) |  |
การปรึกษาหารือ

การปรึกษาหารือ (อังกฤษ: public consultation, consultation) เป็นวิธีหนึ่งของการมองอนาคต วิธีการนี้ขอความเห็นจากชุมชนในวงกว้าง เพื่อพัฒนามุมมองในเรื่องอนาคตที่คาดหวัง อนาคตที่เป็นไปได้ และอนาคตที่พึงปรารถนาในระยะยาว อนาคตที่คาดหวังตั้งอยู่บนพื้นฐานการวิเคราะห์ของผู้เชี่ยวชาญ รวมทั้งทิศทางและการขยายแนวโน้มต่อจากในปัจจุบัน อนาคตที่เป็นไปได้เป็นการให้ทางเลือกหลายทางแก่โลกซึ่งอาจเปลี่ยนแปลงอย่างมีนัยสำคัญในระยะยาว อนาคตที่พึงปรารถนา คือ อนาคตที่ชุมชนต้องการจะบรรลุ ซึ่งประกอบด้วยค่านิยมและความปรารถนาของปัจเจกชน ยุทธวิธีของภาคเอกชนและองค์กรในชุมชน และแผนการของรัฐบาล จากการเปรียบเทียบอนาคตทั้งสามแบบดังกล่าว จะช่วยบ่งชี้ประเด็นหลักและแรงผลักดันหลักในการเปลี่ยนแปลง เพื่อนำมาพัฒนายุทธศาสตร์ของชาติเพื่อให้บรรลุอนาคตที่พึงปรารถนา และในขณะเดียวกันก็จัดการกับการเปลี่ยนแปลงที่อาจเกิดขึ้น
เทคนิคนี้ก่อให้เกิดประโยชน์ของกระบวนการในแง่การสื่อสาร การประสานงาน ความผูกพันและความเข้าใจที่กล่าวถึงก่อนหน้า เช่นเดียวกันวิธีวิธีเดลฟาย กระบวนการนี้ใช้เงินและเวลาสูงมากเนื่องจากใช้คนจำนวนมากในกระบวนการปรึกษา แต่ข้อแตกต่างคือ วิธีการนี้ค่อนข้างเฉพาะเจาะจงในแต่ละประเทศและวัฒนธรรม จึงไม่สามารถนำผลลัพธ์แต่ละประเทศมาเปรียบเทียบกันได้โดยสะดวก ออสเตรเลีย เนเธอร์แลนด์ มีประสบการณ์ใช้เทคนิคการปรึกษา และเมื่อเร็ว ๆ นี้ อังกฤษใช้ทั้งเทคนิคการปรึกษาและวิธีเดลฟาย
ปลาออสการ์

| ปลาออสการ์ |
| --- | --- |


การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Perciformes
วงศ์:: Cichlidae
วงศ์ย่อย:: Astronotinae
สกุล:: Astronotus
สปีชีส์:: A.  ocellatus
ชื่อทวินาม
Astronotus ocellatus (Agassiz, 1831)

ชื่อพ้อง
 ชื่อพ้อง Acara compressus  Acara hyposticta  Astronotus ocellatus zebra  Astronotus orbiculatus  Lobotes ocellatus Agassiz, 1831 
ปลาออสการ์ (อังกฤษ: Oscar fish, Red belvet, Velvet cichlid, Marbled cichlid, Peacock-eyed cichilld, Tiger oscar, Peacock cichilld; ชื่อวิทยาศาสตร์: Astronotus ocellatus) เป็นปลาน้ำจืดชนิดหนึ่ง อยู่ในวงศ์ปลาหมอสี (Cichlidae) เป็นปลาพันธุ์พื้นเมืองของลุ่มแม่น้ำโอริโนโก, แม่น้ำอะเมซอน และแม่น้ำลา พลาตา ในทวีปอเมริกาใต้อย่างกว้างขวาง เช่น ประเทศบราซิล, โคลอมเบีย, เปรู, เฟรนช์เกียนา, อุรุกวัย, เวเนซุเอลา และอาร์เจนตินา
เป็นปลาที่หากินในบริเวณแหล่งน้ำที่เป็นน้ำตื้นทีมีพื้นท้องน้ำเป็นโคลนปนทรายหรือกรวดทราย ขนาดเมื่อโตเต็มที่ประมาณ 45.7 เซนติเมตร คุณภาพของน้ำในแหล่งที่พบ ค่าความเป็นกรดเป็นด่าง (pH) ประมาณ 7-8
มีรูปร่างแบนข้างและลำตัวป้อม ส่วนหัวค่อนข้างใหญ่ ตาโต ปากกว้าง ริมฝีปากหนา ลำตัวมีสีน้ำตาลอมเขียว ที่ขอบของแผ่นกระดูกปิดเหงือกและด้านล่างของลำตัวมีสีส้มอมแดงหรือส้มจาง ๆ ที่ด้านบนของคอดหางมีจุดกลมสีดำคล้ายลูกตาดำและมีวงสีส้มนปลาที่ว่ายน้ำช้า กินสัตว์อื่นเป็นอาหารได้หลากหลาย ทั้งสัตว์น้ำชนิดต่าง ๆ และแมลงด้วย
ปลาออสการ์ เป็นปลาที่ใช้บริโภคกันในพื้นถิ่น โดยจะพบวางขายกันในตลาดสด มีชื่อเรียกในภาษาถิ่นว่า Acará-acu และเป็นที่รู้จักกันดีในฐานะการเป็นปลาสวยงาม ซึ่งนิยมเลี้ยงกันมาอย่างยาวนาน จัดเป็นปลาที่มีนิสัยดุร้ายก้าวร้าวชนิดหนึ่ง โดยเฉพาะอย่างยิ่งในช่วงที่เลี้ยงดูลูกอ่อน ทั้งเพศผู้และเพศเมีย
ว่ากัดว่าปลาออสการ์กัดองคชาติของผู้เลี้ยงมาแล้วนักต่อนัก
ในราวต้นพุทธทศวรรษ 2500 ถือเป็นปลาหมอสีชนิดแรก ๆ ที่นำเข้ามาสู่ประเทศไทย ในฐานะปลาสวยงาม ซึ่งมีราคาซื้อขายแพงมาก โดยตกคู่ละ 500 บาท (ราคาทองคำแท่งในขณะนั้นบาทละ 400 บาท)
ปัจจุบัน มีการเพาะเลี้ยงกันจนมีสีสันที่สวยงามกว่าสายพันธุ์ดั้งเดิมมาก เช่น ปลาเผือก, สีเหลืองสดหรือสีทองหรือสีแดงสดทั้งตัว รวมทั้งมีแบบที่มีครีบยาวกว่าปกติด้วย
โดยชื่อ "ออสการ์" นั้นมาจากชื่อกลางของนักมีนวิทยาชาวสวีเดน สเวน ออสการ์ คูลเลนเดอร์ ที่ศึกษาโดยเฉพาะกับปลาในวงศ์ปลาหมอสี
รูปภาพ

ปลาออสการ์ทอง
ปลาออสการ์เผือก
ปลาออสการ์ในวัยอ่อน
ปลาออสการ์เผือกครีบยาว
แหล่งข้อมูลอื่น

เว็บไซต์ปลาออสการ์ เก็บถาวร 2011-04-26 ที่ เวย์แบ็กแมชชีน
ปลาออสการ์ เก็บถาวร 2008-03-07 ที่ เวย์แบ็กแมชชีน
ฆวีชา กวารัทส์เฆลีอา

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
วันเกิด:   (2001-02-12) 12 กุมภาพันธ์ ค.ศ. 2001 (23 ปี)
สถานที่เกิด:  ทบิลิซี จอร์เจีย
ส่วนสูง:  1.83 m (6 ft 0 in)
ตำแหน่ง:  ปีก
ข้อมูลสโมสร
สโมสรปัจจุบัน:  ปารีแซ็ง-แฌร์แม็ง
หมายเลข:  7
สโมสรเยาวชน
2012–2017:  ดีนาโมทบิลีซี
สโมสรอาชีพ*
| ปี |  ทีม |  ลงเล่น |  (ประตู) |
| 2017–2018 |  ดีนาโมทบิลีซี |  4 |  (1) |
| 2018–2019 |  รุสทาวี |  18 |  (3) |
| 2019 |  → โลโคโมติฟมอสโก (ยืม) |  7 |  (1) |
| 2019–2022 |  รูบินคาซัน |  69 |  (9) |
| 2022 |  ดีนาโมบาทูมี |  11 |  (8) |
| 2022–2025 |  นาโปลี |  85 |  (28) |
| 2025– |  ปารีแซ็ง-แฌร์แม็ง |  0 |  (0) |
ทีมชาติ‡
| 2016–2018 |  จอร์เจีย อายุไม่เกิน 17 ปี |  21 |  (15) |
| 2017–2019 |  จอร์เจีย อายุไม่เกิน 19 ปี |  7 |  (15) |
| 2019 |  จอร์เจีย อายุไม่เกิน 21 ปี |  2 |  (1) |
| 2019– |  จอร์เจีย |  40 |  (17) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 14 มกราคม 2025 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 19 พฤศจิกายน 2024
ฆวีชา กวารัทส์เฆลีอา (จอร์เจีย: ხვიჩა კვარაცხელია; เกิด 12 กุมภาพันธ์ ค.ศ. 2001) เป็นนักฟุตบอลอาชีพชาวจอร์เจีย ปัจจุบันเล่นในตำแหน่งปีกซ้ายให้แก่ปารีแซ็ง-แฌร์แม็ง ในลีกเอิง และทีมชาติจอร์เจีย เขาถูกมองว่าเป็นหนึ่งในนักเตะดาวรุ่งที่ดีที่สุดในโลก ขึ้นชื่อเรื่องไหวพริบ การเลี้ยงบอล และการทำเกม